එම සත්‍ය සිද්ධිය සිදුවූයේ වර්ෂ 1970 එක් ශීත අඳුරු රාත්‍රියකදී ය. වේලාව මැදියම් රැය ද ගෙවී ගොසිනි. මෙම කථාවේ ප්‍රධාන චරිතය වන ඔහු එවකට රත්නපුර, කුරුවිට, කරපිංච කෘෂිකර්ම විදුහලේ කථිකාචාර්යවරයෙකු ලෙස සේවය කරමින් සිටියේය. ඔහු මෙය ලියන මගේද ඥාතියෙකි. ඔහුගේ බිරිඳ බණ්ඩාරවෙල ප්‍රසිද්ධ පෞද්ගලික පාසලක සේවය කළ බැවින් ඔවුන්ගේ ස්ථිර පදිංචිය වූයේ බණ්ඩාරවෙල, වැලිමඩ පාරේ, ගොල්ෆ් ලින්ක් පාරේ නිවසකි. සතියේ වැඩ කරන දින පහ කෘෂි පාසලේ නිලනිවස්නයේ නතර වන ඔහු සෑම සිකුරාදා සවසකම තම නිවහන බලා යාමට, රත්නපුරයෙන් බදුල්ල බලා ගමන් ගන්නා ලංගම බස්රියට ගොඩවෙයි. එම කාල වකවානුවේ දිවයින පුරා ධාවනය වූයේ රජයේ බස් රථ පමණකි.
සතියේ වැඩ කරන දින පහ ඔහු සිටින්නේ කොහේද?
කෘෂි පාසලේ නිලනිවස්නයේ